Dylan O’Brien

**Dylan O'Brien** (født 26. august 1991) er en amerikansk skuespiller og musiker, kjent for rollen som «Stiles» i MTVs TV-serie ''Teen Wolf'' og som Thomas i *[[The Maze Runner (film)|The Maze Runner]]*. Han hadde også en mindre rolle i filmen *High Road*, og en hovedrolle i filmen *The First Time* sammen med Britt Robertson og Victoria Justice, regissert av Jon Kasdan, samt en birolle i komedien *[[The Internship]]*.

## Liv og karriere
O'Brien ble født i New York City, og vokste opp i Springfield Township i New Jersey fram til han var tolv år da han og familien flyttet til Hermosa Beach i California. Hans far var kameramann og hans mor en tidligere skuespiller. Hans familiebakgrunn er irsk, engelsk, italiensk og spansk. Han tok eksamen ved videregående skole Mira Costa i 2009. Han hadde planer om å begynne ved Syracuse University høsten 2009 for å studere film, men besluttet istedenfor å flytte til Los Angeles for å begynne en karriere som skuespiller.

Da O'Brien var 14 år begynte han å laste opp egne videoer på YouTube. Etter hvert som disse fikk tilskuere, ble han kontaktet for å gjøre arbeid for en webserie. Mens han arbeidet med disse møtte han en skuespiller som satte ham i kontakt med en agent. Via flere opptaksprøver fikk han en rolle i TV-serien *Teen Wolf* i rollen som «Stiles Stilinski». Han ville egentlig ha rollen som Scott McCall, men etter å ha lest manuset ville han ha rollen som Stiles i stedet.

*[[Teen Wolf (TV-serie)|Teen Wolf]]*, en TV-serie løselig basert på filmen fra 1985 med samme navn med Michael J. Fox i hovedrollen, skulle vise seg å bli det store gjennombruddet, og både serien og O'Briens skuespill ble lovpriset av både kritikere og fans av serien. O'Briens innsats her ledet etterhvert også til filmroller, blant annet komedien *[[The Internship]]* (2013) med Vince Vaughn og Owen Wilson.

I april 2013 fikk O'Brien rollen som «Thomas» i den dystopiske sci-fi-thrilleren *[[The Maze Runner (film)|The Maze Runner]]*, basert på romanen med samme tittel. Innspillingene begynte i løpet av sommeren 2013 da han hadde fri fra TV-serien. Dette var O'Briens første hovedrolle i en storfilm. *The Maze Runner*, som kom ut i september 2014, ble en suksess og hanket inn hele 340 millioner dollar på verdensbasis, nøyaktig det tidobbelte av budsjettet. Oppfølgeren *[[Maze Runner: The Scorch Trials]]* kom høsten 2015, hvor O'Brien gjentar rollen som Thomas. Tredje filmen i *The Maze Runner*-serien, *Maze Runner: The Death Cure*, kommer ut januar 2018.

I tillegg til å være skuespiller har O'Brien produsert, regissert og selv spilt i en rekke komiske kortfilmer som har blitt distribuert via YouTube. Han spilte også trommer i et lite band kalt Slow Kids at Play.

## Personlig liv
O'Brien var i et forhold med skuespilleren Britt Robertson. De møttes i 2011 mens de spilte inn filmen The First Time (2012). Det ble slutt imellom paret etter 7 år (2018). 

I mars 2016 ble O'Brien påkjørt av en bil og hardt skadd under innspillingen av *Maze Runner: The Death Cure*.

## Filmografi

### Film

* *[[Charlie Brown: Blockhead's Revenge]]* (2011)
* *[[High Road (film)|High Road]]* (201)
* *[[The First Time]]* (2012)
* *[[The Internship]]* (2013)
* *[[The Maze Runner (film)|The Maze Runner]]* (2014)
*  *[[Maze Runner: The Scorch Trials]]* (2015)
* *[[Deepwater Horizon (film)|Deepwater Horizon]]* (2016)
* *[[American Assassin]]* (2017)
* *[[Bumblebee]]* (2018)
* *[[Maze Runner: The Death Cure]]* (2018)
* *[[The Education of Fredrick Fitzell]]* (2020)
* *[[Love and Monsters]]* (2020)
* *[[Infinite]]* (2021)
* *[[The Outfit]]* (2022)

### TV

* *[[Sweety High]]* (2010)
* *[[Teen Wolf (TV-serie)|Teen Wolf]]* (2011-17)
* *[[First Dates with Toby Harris]]* (2013)
* *[[New Girl]]* (2013)
* *[[Weird City]]* (2019)
* *[[Amazing Stories]]* (2020)

## Priser og nominasjoner

### Priser

* *Young Hollywood Awards* i kategorien "Best Ensemble" (2013)
* *Giffoni Film Festival* i kategorin "Experience Award" (2014)
* *Teen Choice Awards* i kategorien "Choice TV Villain (2014)
* *Young Hollywood Awards* i kategorien "Breakthrough Actor" (2014)
* *Melty Future Awards* i kategorien "Prix International Masculin" (2015)
* *MTV Movie Awards* i kategorien "Best Hero" (2015)
* *MTV Movie Awards* i kategorien "Best Fight" (2015)
* *MTV Movie Awards* i kategorien "Breakthrough Performance" (2015)
* *Teen Choice Awards* i kategorien "Choice TV: Scene Stealer" (2015)
* *Teen Choice Awards* i kategorien "Choice AnTEENcipated Movie Actor (2016)
* *Teen Choice Awards* i kategorien "Choice Movie Actor: Action/Adventure" (2016)
* *Teen Choice Awards* i kategorien "Choice Movie Chemistry" (2016)
* *Teen Choice Awards* i kategorien "Choice Summer TV Actor" (2016)
* *Teen Choice Awards* i kategorien "Choice Sci-Fi/Fantasy TV Actor" (2017)

### Nominasjoner

* *NewNowNext Awards* i kategorien "Best New Film Actor" (2014)
* *MTV Movie Awards* i kategorien "Best Scared-As-S**t Performance" (2015)
* *Teen Choice Awards* i kategorien "Choice Movie Actor: Action/Adventure" (2015)
* *Teen Choice Awards* i kategorien "Choice Movie Chemistry" (2015)
* *Teen Choice Awards* i kategorien "Choice TV Ship" (2017)

## Referanser


## Eksterne lenker

*twitter.com
*